
Mae Ella yn 4 mlwydd oed ac wedi bod yn y dosbarth Derbyn ers 6 mis.

Mae'r Athro Dosbarth yn dod yn fwyfwy pryderus oherwydd er iddi fynychu'r cylch chwarae a bod ganddi rieni cefnogol, mae ei chynnydd yn gyfyngedig. Mae Ella yn ei chael hi'n anodd dilyn arferion ystafell ddosbarth, mae'n ymddangos yn ddryslyd pan roddir cyfarwyddiadau iddi, nid yw'n barod i ryngweithio ag oedolion na chyfoedion. Yn ystod chwarae mae hi'n dynwared cyfoedion am ychydig. Mae Ella yn aelod poblogaidd a hapus o'r dosbarth. Mae hi'n ddibynnol iawn ar gyfarwyddyd oedolion ac yn ei chael hi'n anodd gwneud dewisiadau.
Wrth gychwyn yn y dosbarth Derbyn, nododd Proffil Cyfnod Sylfaen Ella'r cryfderau canlynol a nododd bryderon penodol athrawon:
Datblygiad Personol a Chymdeithasol, Lles ac Amrywiaeth Ddiwylliannol
· Nid yw Ella bob amser yn hapus i wahanu oddi wrth ei mam bob bore
· Gall hi weithiau ddangos hoffter tuag at blant eraill ac at oedolion ac mae’n mwynhau cael plant eraill i ‘ofalu amdani’
· Nid yw Ella yn dangos gofal a pharch tuag at eraill yn gyson
· Gall Ella ddefnyddio’r tŷ bach yn annibynnol
· Mae Ella yn chwarae llawer ar ei phen ei hun, ac nid yw'n dangos ymwybyddiaeth o gyfoedion
· Ar adegau, mae'n amharod i rannu adnoddau yn ystod gweithgareddau chwarae gydag eraill
· Ni all drafod atebion posib i unrhyw wrthdaro heb ymyrraeth oedolion.
· Mae Ella yn ei chael hi'n anodd deall sut y gall penderfyniadau effeithio arni hi ei hun ac eraill
· Mae Ella yn dechrau cyfleu ei theimladau ac mae'n ymwybodol y gallai fod teimladau gwahanol gan eraill
· Mae hi'n dechrau datblygu ofnau newydd o ganlyniad i'w dychymyg gweithredol
Sgiliau Iaith, Llythrennedd a Chyfathrebu
· Gall Ella siarad, er nad bob amser yn glir, gan ddefnyddio llawer o ymatebion un gair
· Mae hi'n gallu clywed ac mae ganddi sgiliau gwrando da
· Mae hi’n gallu dal pensil gyda gafael pedwar bys ar led a sgriblo ar bapur
· Mae Ella yn defnyddio ystum i gyfleu ei hanghenion, er y gall fod yn amharod iawn i wneud hynny.
· Anaml y bydd hi'n cychwyn siarad, ond bydd yn ymateb
· Nid ydy eto wedi sefydlu dewis llaw bendant ac ni all ddynwared llinellau igam-ogam
· Mae Ella yn chwarae'n dawel ochr yn ochr â'i chyfoedion yn yr ardal chwarae rôl
· Weithiau bydd hi'n siarad mewn brawddegau o bump i chwe gair
· Mae Ella yn gallu cofio rhannau o stori
· Nid yw Ella yn gallu dweud stori fer yn llawn
Datblygiad Mathemategol
· Gellir perswadio Ella i adeiladu twr o frics ac mae'n goddef oedolyn yn cyfrif y rhain ochr yn ochr â hi
· Hyd yma nid yw Ella yn ymddangos â diddordeb mewn didoli, paru, chwarae nac ymuno â chyfrif gemau a rhigymau
· Ni all bwyntio at ddeg gwrthrych a'u cyfrif yn gywir
· Mae Ella yn datblygu ei dealltwriaeth o amser a gall ddweud wrth oedolyn beth ddigwyddodd ddoe a beth fydd yn digwydd yn y dyfodol
· Mae hi'n defnyddio ymwybyddiaeth ofodol i roi posau at ei gilydd
Datblygiad Iaith Cymraeg
· Ymddengys bod Ella yn deall bod ‘Bore da’ yn gyfarchiad
· Ymddengys nad yw Ella yn deall bod ‘Bore Da’ yn gyfarchiad mewn iaith wahanol i’w hiaith ei hun
Gwybodaeth a Dealltwriaeth o'r Byd
· Gall Ella enwi rhai gwrthrychau syml - fel ‘ci bach’
· Anaml y bydd Ella yn cychwyn rhyngweithio ag oedolion i ddweud wrthynt am rywbeth y mae wedi'i weld
· Mae Ella yn ymwybodol o wahanol ryw
· Mae hi'n deall y defnydd o wrthrychau cartref cyffredin
Datblygiad Corfforol
· Gall fynd i fyny ac i lawr grisiau, dwy droed ar bob gris, gan ddal gafael yn llaw oedolyn
· Ni all Ella hopian ar un troed yn gyson
· Gall Ella ymddangos ychydig yn simsan ar ei thraed ac mae angen goruchwyliaeth oedolion arni yn enwedig wrth chwarae yn yr awyr agored
· Gall hi daflu pêl dros ei hysgwydd
· Nid yw Ella yn gallu dal pêl sy’n bownsio
Datblygiad Creadigol
· Mae'n ymddangos bod Ella yn mwynhau gwrando ar rigymau
· Mae hi'n gwybod y gwahaniaeth rhwng ffantasi a realiti
· Mae Ella yn chwarae "esgus" ac yn dod yn fwyfwy dyfeisgar
· Nid yw Ella yn ymuno â chanu
· Bydd hi'n curo ar offeryn cerdd adeg canu
· Gall hi fod yn amharod i ymuno â rhai gweithgareddau ‘bawlyd’

